Coco Rocha

Mikhaila Rocha, ezaguna Coco Rocha izenez (Toronto, Kanada, 1988ko irailaren 10a) Kanadako modeloa da, Vogue aldizkariaren arabera top modeloetako bat.

Rocha Charles Stuart begiztatzaileak aurkitu zuen 2002an, 14 urte zituela, Suitzan munduko dantza lehiaketa batean lehiatzen ari zela. Steven Meiselek 2006ko otsailean ezagutu zuen Rocha, eta Gemma Ward eta Amanda Moorerekin (Mandy Moore) batera Vogue argitaletxe bateko protagonista izateko fitxatu zuen. Harrezkero, bere ibilbideak arrakasta izan zuen, Vogue Italia aldizkariko azalean protagonista izan zen eta New Yorken 2006ko udaberri-uda denboraldiarekin batera igo zen lehen aldiz pasarelara, non Anna Sui eta Marc Jacobsentzat desfilatu zuen.

 Bizitza 
Toronton jaio zen, Ontarion, eta Richmonden hazi zen, Columbia Britainiarrean.

 Modelo ibilbidea 
ezkerrera|thumb|261x261px|Coco Rocha 2008an desfilatzen.
ezkerrera|thumb|213x213px|Coco Rocha 2016an desfilatzen.
Txikitatik zuen zaletasun handienetako bat dantza zen, eta gehien gustatzen zitzaiona dantza irlandarra zen. Hainbat dantza akademiatan izena emanda, txiki-txikitatik hainbat lehiaketatan hartu zuen parte.

2004an, 16 urterekin, lehen pausoak ematen hasi zen. 1,78 eta 84-61-86 neurriak, lotsati ikusten zen desfileren batean, Mallorcako Miguel Adrover diseinatzailearenean, adibidez. 2005ean New Yorkeko Elite Models agentziak fitxatu zuen, eta horrek ospearen ateak zabaldu zizkion, urte horren bukaeran eta Steven Meisel argazkilariaren eskutik argitaletxe bat egin baitzuen Gemma Ward eta Amanda Moorerekin batera. Argitaletxe hori zela eta, lan-eskaintzak ugari izan zituen. 2006ko otsailean Vogueren Italiako ediziorako azala izan zen eta aste batzuk geroago New York Fashion Weeken egon zen, Anna Sui eta Marc Jacobsentzat desfilatzen. Era berean, Paris Fashion Week jaialdian parte hartu zuen, Christian Lacroix, Chanel eta Louis Vuittonentzat desfilatzeko, eta, gainera, desfilea zabaldu zein ixteko ardura izan zuen. Hainbat argitalpenek bere irudiaren berri eman zuten, baita Dolce & Gabbana eta Balenciagarena ere. Denboraldiaren modelo berria bihurtu zen. 

Baina, dudarik gabe, 2007a izan zen Coco Rocha garaiko modeloetako bat, 70 diseinatzailerentzat desfilatu baitzuen denboraldi bakoitzean, eta, jakina, ez ziren falta izan Karl Lagerfeld, Yves Saint Laurent, Valentino, Versace, Dolce & Gabbana, Prada eta beste asko. 2008ko Pirelli egutegian ere parte hartu zuen eta Yves Saint Laurenten Elle lurrinaren mundu mailako irudia izan zen. Anekdota moduan, Jean Paul Gaultierrentzako desfilea aipatu behar da. Diseinatzaile frantziarrak dantzarako dohainen berri bazuen, eta Eskoziako abesti bat jotzen ari zela desfilatu zuen dantzan.

2008an ia ez zuen lan erritmoa jaitsi, 60 show egin zituen 2008/2009 udazken-negu denboraldirako eta 2009ko udaberri-uda denboraldirako zifra berdintzeko bidean da, New York, Paris eta Milanen desfilatuta. Yves Saint Laurent, Chanel Paris-London, Chistian Dior edo Nicole Farhi bezalako kanpainetan ere parte hartu du.

Debuta egin zuenetik, Rocha publizitate-kanpaina ugariren irudia izan da, besteak beste, Versace, Americana Manhasset, Balenciaga, Chanel, D&G, Dior, Dolce & Gabbana, Lanvin, The Gap, Ports 1961, Tommy Hilfiger, Esprit, Liz Claibkorne, Calvin, Vogue aldizkariaren edizio amerikar, italiar, korear, frantses, errusiar, espainiar, brasildar, japoniar, mexikar eta britainiarretan agertu da.

2010eko uztailean, Rocha egunero agertu zen Vogueren webgunean hilabete oso batean, "Today I'm Wearing" izeneko sail batean. Hurrengo hilabetean, Rocha Times Square-ko karteldegi batean agertu zen Marie Claire aldizkariarekin Project Runway-ekin lankidetzan egindako publizitate-kanpaina baterako, non bera agertzen zen parte-hartzaile irabazlearen diseinuarekin.

2011ko udaberrian, berriz ere Karl Lagerfeldek Coca Cola Lighten kanpainarako diseinatutako edizio mugatu baten irudia izango zela iragarri zen. Aurretik, Karl Lagerfeld eta Coca Colarekin lan egina zen 2010ean.

2011ko abuztuan, Karl Lagerfeldek Macy's-entzat egindako bilduma baten irudia izango zela iragarri zuten.

 Bizitza pribatua 
Rocha Jehobaren lekuko elizkoia izan da haurtzarotik, eta 2013an egindako elkarrizketa batean adierazi zuen berak Jehobaren Lekukoen tradizioari jarraitzen ziola atez ateko predikazioan. Bere buruari "lehenik kristau bat eta gero modelo bat" deitzen dio, eta esaten du bere fedearengatik ez dela biluzik agertuko, zigarro, arma, ikur nazionalista edo ikono erlijiosoekin.

Rocha 2010eko ekainaren 9an ezkondu zen James Conran artistarekin. Bi alaba dituzte, Ioni James (2015eko martxoaren 28an jaioa) eta Iley Ryn (2020ko azaroaren 22an jaioa); eta seme bat, Iver Eames (2018ko apirilaren 20an jaioa).

 Erreferentziak 

 Kanpo estekak 
 Coco Rocha Oficial 



Kategoria:Torontoarrak
Kategoria:Columbia Britainiarrak
Kategoria:Kanadako modeloak
Kategoria:Emakume modeloak
Kategoria:Jehovaren Lekukoak